CELEX: 62008CA0474
Language: mt
Date: 2009-10-29 00:00:00
Title: Kawża C-474/08: Sentenza tal-Qorti tal-Ġustizzja (Is-Sitt Awla) tad- 29 ta’ Ottubru 2009 — Il-Kummissjoni tal-Komunitajiet Ewropej vs Ir-Renju tal-Belġju (Nuqqas ta’ Stat li jwettaq obbligu — Nuqqas li jadotta d-dispożizzjonijiet neċessarji kollha sabiex jikkonforma ruħu mal-Artikolu 23(2) u (5) tad-Direttiva 2003/54/KE dwar ir-regoli komuni għas-suq intern fil-qasam tal-elettriku — Kompetenzi tal-awtorità regolatorja fil-qasam tal-elettriku)

19.12.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 312/9
            
         Sentenza tal-Qorti tal-Ġustizzja (Is-Sitt Awla) tad-29 ta’ Ottubru 2009 — Il-Kummissjoni tal-Komunitajiet Ewropej vs Ir-Renju tal-Belġju
   (Kawża C-474/08) (1)
   
   (Nuqqas ta’ Stat li jwettaq obbligu - Nuqqas li jadotta d-dispożizzjonijiet neċessarji kollha sabiex jikkonforma ruħu mal-Artikolu 23(2) u (5) tad-Direttiva 2003/54/KE dwar ir-regoli komuni għas-suq intern fil-qasam tal-elettriku - Kompetenzi tal-awtorità regolatorja fil-qasam tal-elettriku)
   2009/C 312/13
   Lingwa tal-kawża: Il-Franċiż
   
      Partijiet
   
   
      Rikorrenti: Il-Kummissjoni tal-Komunitajiet Ewropej (rappreżentanti: M. Patakia u B. Schima, aġenti)
   
      Konvenut: Ir-Renju tal-Belġju (rappreżentanti: C. Pochet, aġent, J. Scalais u O. Vanhulst, avukati)
   
      Suġġett
   
   Nuqqas ta’ Stat li jwettaq obbligu — Nuqqas li jadotta d-dispożizzjonijiet neċessarji kollha sabiex jikkonforma ruħu mal-Artikolu 23(2) u (5) tad-Direttiva 2003/54/KE tal-Parlament Ewropew u tal-Kunsill, tas-26 ta’ Ġunju 2003, dwar ir-regoli komuni għas-suq intern fil-qasam tal-elettriku u li tħassar id-Direttiva 96/92/KE (ĠU L 176, p. 37) — Kompetenzi tal-awtorità regolatorja fil-qasam tal-elettriku
   
      Dispożittiv
   
   
               (1)
            
            
               Ir-Renju tal-Belġju,
               
                           —
                        
                        
                           billi ma pprovdiex li każijiet ta’ rifjut ta’ aċċess għan-netwerk ta’ distribuzzjoni jew ta’ trasmissjoni tal-elettriku jistgħu jiġu sottomessi lill-awtorità regolatorja li għandha tiddeċiedi permezz ta’ deċiżjoni vinkolanti fi żmien xahrejn, skont id-dispożizzjonijiet tal-Artikolu 23(5) tad-Direttiva 2003/54/KE tal-Parlament Ewropew u tal-Kunsill, tas-26 ta’ Ġunju 2003, dwar ir-regoli komuni għas-suq intern fil-qasam tal-elettriku u li tħassar id-Direttiva 96/92/KE, u
                        
                     
                           —
                        
                        
                           billi attribwixxa lil awtorità, li mhijiex l-awtorità regolatorja, il-kompetenza li tiddefinixxi l-elementi determinanti għall-kalkolu tat-tariffi, fir-rigward ta’ ċerti installazzjonijiet ta’ trasmissjoni tal-elettriku, b’mod kuntrarju għad-dispożizzjonijiet tal-Artikolu 23(2)(a) tad-Direttiva 2003/54,
                        
                     naqas milli jwettaq l-obbligi tiegħu taħt din id-direttiva.
            
         
               (2)
            
            
               Ir-Renju tal-Belġju huwa kkundannat għall-ispejjeż.
            
         
      (1)  ĠU C 32, 07.02.2009